02003701905940008 


3261 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση τροποποίησης, συμπλήρωσης και κωδικοποί¬ 
ησης των διατάξεων του Οργανισμού διοίκησης και 
διαχείρισης του κοινωφελούς ιδρύματος με την 
επωνυμία «Ίδρυμα Δημητρίου Δ. Ιωαννίδου, Σιατι- 
στέως», που εγκρίθηκε με το από 21.12.1943 Καν. 
Δ/γμα (ΦΕΚ Α’51) . 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Εκδιδόμενα φορολογικά στοιχεία για τη διάθεση καρ¬ 
τών ελεγχόμενης στάθμευσης οχημάτων σε δημοτι¬ 
κές θέσεις . 2 

Τροποποίηση και Συμπλήρωση του Οργανισμού του 
Νομαρχιακού Γενικού Νοσοκομείου Κέρκυρας ... 3 

Μεταφορά Ταμειακής Διαχείρισης του Νομαρχιακού 
Πρώτου Γ ενικού Νοσ/μείου Θεσσαλονίκης «ΑΓΙΟΣ 
ΠΑΥΛΟΣ» στην Τράπεζα Μακεδονίας - Θράκης . 4 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Έγκριση τροποποίησης, συμπλήρωσης και κωδικοποίη¬ 
σης των διατάξεων του Οργανισμού διοίκησης και δια¬ 
χείρισης του κοινωφελούς ιδρύματος με την επωνυμία 
«Ίδρυμα Δημητρίου Δ. Ιωαννίδου, Σιατιστέως», που εγκρί- 
θηκε με το από 21.12.1943 Καν. Δ/γμα (ΦΕΚ Α'51). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 4.9.1903 μυστική ιδιόγραφη διαθήκη του 
Δημητρίου Δ. Ιωαννίδου, Σιατιστέως, που δημοσιεύθηκε 
κατά την από 24 Οκτωβρίου 1906 συνεδρίαση της Δημο¬ 
γεροντίας Θεσσαλονίκης. 

2. Τις διατάξεις: α) του από 23.4.1940 καταστατικού 
του κοινωφελούς ιδρύματος με την επωνυμία «Ίδρυμα Δη¬ 
μητρίου Δ. Ιωαννίδου, Σιατιστέως», που κυρώθηκε με το 
από 21.12.1943 Καν. Δ/γμα (ΦΕΚ 51/Α/11.3.1944) και 
β) των άρθρων: 95 και 98 του Α.Ν. 2039/1939, 101 και 
119 του Εισαγωγικού Νόμου του Αστικού Κώδικα και 108 
και 110 του Αστικού Κώδικα. 

3. Τις αποφάσεις: α) αριθ. 1215/1970 του Πολυμελούς 


Πρωτοδικείου Αθηνών, β) αριθ. 3344/1987 και 10747/ 
1988 του Εφετείου Αθηνών και γ) αριθ. Υ.656/1878/ 
31.3.1971 των Υπουργών Οικονομικών, Εθνικής Παιδείας 
και θρησκευμάτων και Κοινωνικών Υπηρεσιών (ΦΕΚ Β’ 
317), περί της επωφελέστερης διάθεσης της καταλη- 
φθείσας με την παραπάνω διαθήκη του Δημητρίου Δ. Ιω- 
αννίδη του Σιατιστέως στο Ιδρυμα τούτο περιουσίας. 

4. Τα πρακτικά αριθ. 270/18.12.1987, 301/14.2.1992 
και από 21.11.1992 της Διοικούσας Επιτροπής του παρα¬ 
πάνω κοινωφελούς ιδρύματος, περί τροποποίησης, συ¬ 
μπλήρωσης και κωδικοποίησης των διατάξεων του κατα¬ 
στατικού (οργανισμού) διοίκησης και διαχείρισης του ιδρύ¬ 
ματος τούτου. 

5. Την αριθ. 1016431 /268/Α0006/2.3.1994 απόφαση 
του Πρωθυπουργού και Υπουργού Οικονομικών «Ανάθεση 
αρμοδιοτήτων Υπουργού Οικονομικών στους Υφυπουρ¬ 
γούς Οικονομικών» (ΦΕΚ Β' 154). 

6. Την αριθ. ΔΥ3α/ΟΙΚ. 850/25.10.1993 (ΦΕΚ 832Β) 
απόφαση του Πρωθυπουργού και Υπουργού Υγείας, Πρό¬ 
νοιας και Κοινωνικών Ασφαλίσεων «Ανάθεση αρμοδιοτή¬ 
των στον Υφυπουργό Υγείας, Πρόνοιας και Κοινωνικών 
Ασφαλίσεων Εμμανουήλ Σκουλάκη». 

7. Την αριθ. 24/2.7.1993 γνωμοδότηση του Συμβου¬ 
λίου Εθνικών Κληροδοτημάτων. 

Με πρόταση των Υπουργών Εσωτερικών και Εθνικής 
Παιδείας και θρησκευμάτων και των Υφυπουργών Οικο¬ 
νομικών και Υγείας, Πρόνοιας και Κοινωνικών Ασφαλί¬ 
σεων, αποφασίζουμε: 

Αρθρο μόνο. 

1. Εγκρίνουμε την τροποποίηση, συμπλήρωση και κωδι¬ 
κοποίηση των διατάξεων του Οργανισμού (καταστατικού), 
διοίκησης και διαχείρισης του κοινωφελούς ιδρύματος με 
την επωνυμία «ΙΔΡΥΜΑ ΔΗΜΗΤΡΙΟΥ Δ. ΙΩΑΝΝΙΔΟΥ, 
ΣΙΑΤΙΣΤΕΩΣ», που κυρώθηκε με το από 21.12.1943 Καν. 
Δ/γμα (ΦΕΚ 51 /Α/1944) ο οποίος αποτελείται από δεκα¬ 
εννέα (19) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του ιδρύματος με την επωνυ¬ 
μία «ΙΔΡΥΜΑ ΔΗΜΗΤΡΙΟΥ Δ. ΙΩΑΝΝΙΔΟΥ ΣΙΑΤΙ- 
ΣΤΕΩΣ». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αρθρο 1 

Μορφή - Έδρα - Σφραγίδα 

1. Το κοινωφελές Ιδρυμα με την επωνυμία «ΙΔΡΥΜΑ 
ΔΗΜΗΤΡΙΟΥ Δ. ΙΩΑΝΝΙΔΟΥ ΣΙΑΤΙΣΤΕΩΣ», που συστή- 
θηκε από τον Δημήτριο Ιωαννίδη με την από 4.9.1903 
ιδιόγραφη μυστική διαθήκη του, η οποία δημοσιεύτηκε 
στις 24.10.1906 κατά τη συνεδρίαση της Δημογεροντίας 
Θεσσαλονίκης, αποτελεί νομικό πρόσωπο ιδιωτικού δι¬ 
καίου και διέπεται από τις διατάξεις της παραπάνω διαθή¬ 
κης, του παρόντος Οργανισμού και του Α.Ν. 2039/1939, 
όπως αυτός ισχύει κάθε φορά και των διαταγμάτων που 
έχουν εκδοθεί σε εκτέλεση του νόμου τούτου. 

Το ίδρυμα τούτο υπάγεται στην εποπτεία των Υπουργών 
Εσωτερικών, Οικονομικών, Εθνικής Παιδείας και θρη¬ 
σκευμάτων και Υγείας, Πρόνοιας και Κοινωνικών Ασφαλί¬ 
σεων. 

2. Έδρα του ιδρύματος είναι η Θεσσαλονίκη. 

3. Το ίδρυμα έχει δική του στρογγυλή σφραγίδα, που 
αναγράφει περιμετρικά, μέσα σε πλαίσιο την επωνυμία 
του ιδρύματος και στο μέσον της την έδρα του και το έτος 
θανάτου του διαθέτη. 

Αρθρο 2 

Σκοποί του ιδρύματος 

Τα καθαρά ετήσια εισοδήματα της περιουσίας του ιδρύ¬ 
ματος, θα κατανέμονται ως εξής: 

α) το 15% για την ενίσχυση οικονομικά αδυνάτων ατό¬ 
μων ή εκτάκτως βαριά ασθενών και τυχόν άλλων που 
χρειάζονται αποδεδειγμένα επείγουσα οικονομική βοή¬ 
θεια, των οποίων η καταγωγή είναι από τη Σιάτιστα, 
β) το 10% για την ενίσχυση οικονομικά αδύνατον νέων 
και νεανίδων, ελληνικής υπηκοότητας που κατάγονται 
από τη Σιάτιστα ή από το Μοναστήρι της Σερβίας και τέλε- 
σαν το γάμο τους κατά το αμέσως προηγούμενο έτος, 
γ) το 15% για την ενίσχυση του Γηροκομείου Σιάτιστας, 
δ) το 10% για την εφάπαξ ενίσχυση των αποδεδειγμένα 
διακρινομένων για την επίδοσή τους σπουδαστών, που ει- 
σάγονται κάθε χρόνο στα Ανώτατα και Ανώτερα Εκπαιδευ¬ 
τικά Ιδρύματα της χώρας και κατάγονται από τη Σιάτιστα, 
κατά προτίμηση ορφανών είτε από μητέρα είτε από πα¬ 
τέρα και συμπεριλαμβάνονται στο 10% των πρώτων κατά 
σειρά επιτυχίας εισαγομένων στο Τμήμα ή τη Σχολή τους, 
ε) το 2% για την ενίσχυση του Χαρισείου Γ ηροκομείου 
Θεσσαλονίκης, 

στ) το 2% για την ενίσχυση του Παπαφείου Ορφανοτρο¬ 
φείου Θεσσαλονίκης, 

ζ) το 2% για την ενίσχυση του θεαγενείου Νοσοκομείου 
Θεσσαλονίκης (νυν Αντικαρκινικόν Ινστιτούτο Θεσσαλονί¬ 
κης) και 

η) το 44% για την εκτέλεση έργων κοινής ωφέλειας 
στην πόλη της Σιάτιστας. 

Αρθρο 3 

Περιουσία - Πόροι 

1. Περιουσία του ιδρύματος είναι: α) Η περιουσία που 
κατέλιπε ο διαθέτης, με τον όρο να είναι αναπαλλοτρίωτη 
και 

β) τυχόν κληρονομιές, κληροδοσίες και δωρεές ή άλλες 
παροχές από οποιουσδήποτε τρίτους προς το ίδρυμα με 
πράξεις εν ζωή ή αιτία θανάτου. 


2. Πόροι του ιδρύματος είναι τα έσοδα από την περιου¬ 
σία του, που αξιοποιείται σύμφωνα με τις κείμενες διατά¬ 
ξεις. 

Άρθρο 4 

Διοίκηση 

1. Το ίδρυμα διοικείται από οκταμελή (8) Διοικούσα Επι¬ 
τροπή, αποτελούμενη από τους: 

1. Αναστάσιο Μέγα, ως Πρόεδρο. 

2. Απόστολο Κυρατζή, ως Γραμματέα. 

3. Ορέστη Παν. Νάκο, ως μέλος. 

4. Δημήτριο Τέλλιο, ως μέλος. 

5. Δημήτριο Σερέφα, ως μέλος. 

6. Δημήτριο Μπάτζιο, ως μέλος. 

7. Ιωάννη Καραγκούνη, ως μέλος. 

8. Ιωάννη Χρ. Νάκο, ως μέλος. 

2. Σε περίπτωση αποποίησης, παραίτησης, θανάτου, 
έκπτωσης, ανικανότητας ή αντικαταστάσης για οποιοδή- 
ποτε νόμιμο λόγο κάποιου από τα μέλη της Διοικούσας 
Επιτροπής, η κενή θέση συμπληρώνεται με απόφαση των 
λοιπών μελών της, έστω και αν παραμείνουν πέντε (5) 
μέλη, εφαρμοζομένων κατά τα λοιπά των διατάξεων του 
άρθρου 99 του Α.Ν. 2039/39. 

Άρθρο 5 

Τρόπος λειτουργίας της Διοικούσας Επιτροπής 

1. Η Διοικούσα Επιτροπή συνέρχεται σε συνεδρίαση 
τουλάχιστον μια φορά το μήνα, εκτός από τους θερινούς 
μήνες (Ιούνιο, Ιούλιο, Αύγουστο), οπότε μπορεί να συ¬ 
γκληθεί εκτάκτως έπειτα από πρόσκληση του Προέδρου, 
εφόσον κατά την κρίση του υπάρχουν σοβαρά θέματα για 
συζήτηση και λήψη αποφάσεων. 

Επίσης συνέρχεται εκτάκτως, εφόσον το ζητήσουν γρα- 
πτώς τουλάχιστον τρία μέλη της. 

2. Κατά την πρώτη συνεδρίαση κάθε έτους η επιτροπή 
εκλέγει από τα μέλη της τον Πρόεδρο, τον Αντιπρόεδρο, 
τον Ταμία και τον Γραμματέα. 

3. Η Επιτροπή βρίσκεται σε απαρτία, αν είναι παρόντα 
τουλάχιστον πέντε από τα μέλη της, ανάμεσα στους 
οποίους οπωσδήποτε ο Πρόεδρος ή ο Αντιπρόεδρος. Οι 
αποφάσεις παίρνονται κατά πλειοψηφία των παρόντων σε 
απαρτία μελών και σε περίπτωση ισοψηφίας, νικά η 
άποψη με την οποία συντάσσεται η ψήφος του Προέδρου. 

4. Των συνεδριάσεών της, η Επιτροπή τηρεί πρακτικά, 
στα οποία καταχωρεί όλες τις αποφάσεις που παίρνει και 
τις πράξεις που εκδίδει. 

5. Τα πρακτικά κάθε συνεδρίασης υπογράφονται από τα 
μέλη που είναι παρόντα σ’ αυτή. Σε περίπτωση διαφωνίας 
κατά την έκδοση κάποιας απόφασης ή πράξης, στα πρα¬ 
κτικά γράφεται και η γνώμη της μειοψηφίας. 

Άρθρο 6 

Αρμοδιότητες της Διοικούσας Επιτροπής 

1. Η Διοικούσα Επιτροπή έχει τις παρακάτω αρμοδιότη¬ 
τες: 

α) Διοικεί το ίδρυμα και διαχειρίζεται όλη την περιουσία 
του σύμφωνα με τις ισχύουσες διατάξεις και τους όρους 
της συστατικής πράξης του ιδρύματος, όπως αυτοί έχουν 
τροποποιηθεί, του παρόντος οργανισμού, του ΑΝ 2039/ 
1939 και των διαταγμάτων που έχουν εκδοθεί σε εκτέ¬ 
λεση αυτού, ως και της λοιπής ισχύουσας νομοθεσίας. 

β) Καταρτίζει κάθε χρόνο τον προϋπολογισμό, απολογι- 

σμό και ισολογισμό του ιδρύματος και τους υποβάλλει 
προς έγκριση στην αρμόδια αρχή, αντίγραφα δε αυτών 
αποστέλλει στο Δήμο Σιάτιστας και αν ζητηθούν, στους 
λοιπούς αποδέκτες των εσόδων του ιδρύματος. 

γ) Αποφασίζει για την αξιοποίηση, εκμίσθωση, επι¬ 
σκευή, συντήρηση και ασφάλιση των ακινήτων του ιδρύμα¬ 
τος, καθώς και κάθε άλλου περιουσιακού στοιχείου, που 
ανήκει σ’ αυτό, και για την είσπραξη των απαιτήσεών του. 

δ) Αποφασίζει για κάθε θέμα που αφορά τη διοίκηση, 
διαχείριση και λειτουργία του ιδρύματος. 

ε) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών. 

Αρθρο 7 

Αρμοδιότητες Προέδρου, Αντιπροέδρου, Γραμματέα 
και Ταμία 

1. Ο Πρόεδρος της Διοικούσας Επιτροπής: 

α) Καλεί τα μέλη στις συνεδριάσεις, κηρύσσει την 
έναρξη και λήξη αυτών και διευθύνει κάθε συνεδρίαση. 

β) Καταρτίζει μαζί με τον Γραμματέα την ημερήσια διά¬ 
ταξη των συνεδριάσεων, καθώς και τις προσκλήσεις, για 
συμμετοχή σ’ αυτές, οι οποίες στέλνονται στα μέλη της 
Επιτροπής οκτώ τουλάχιστον ημέρες πριν από τη συνε¬ 
δρίαση αυτής. 

γ) Εισηγείται σ’ αυτήν, κάθε πρόταση σχετική με τη διοί¬ 
κηση και λειτουργία του ιδρύματος, καθώς και με τη δια¬ 
χείριση της περιουσίας του. 

δ) Υπογράφει τα σχετικά με την εκτέλεση των αποφά¬ 
σεων της Διοικούσας Επιτροπής έγγραφα. Υπογράφει 
επίσης μαζί με τον Γ ραμματέα την αλληλογραφία του 
ιδρύματος, ως και μαζί με τον Ταμία και τον Γ ραμματέα τα 
εντάλματα πληρωμής. 

ε) Εκπροσωπεί το ίδρυμα στα Δικαστήρια και σε κάθε 
αρχή ή κάθε τρίτο, αυτοπροσώπως ή με πληρεξούσιο, τον 
οποίο ορίζει ο ίδιος, εκτελεί τις αποφάσεις που παίρνει η 
Διοικούσα Επιτροπή, και γενικά μεριμνά για την ομαλή και 
απρόσκοπτη λειτουργία του ιδρύματος. 

2. Ο Αντιπρόεδρος αναπληρώνει τον Πρόεδρο σ' όλες 
γενικά τις υποχρεώσεις και τα καθήκοντά του, όταν αυτός 
απουσιάζει ή κωλύεται. 

3. Ο Ταμίας, τηρεί τα βιβλία που αναφέρονται με τα 
στοιχεία γ, δ, ε και στ στο άρθρο 9 του Οργανισμού τού¬ 
του, καθώς και τα στελέχη και τις αποδείξεις κάθε είδους 
λογαριασμού, των καταθέσεων και αναλήψεων του δοσο- 
ληπτικού Τραπεζικού λογαριασμού του ιδρύματος, και 
υπογράφει μαζί με τον Πρόεδρο, και τον Γ ραμματέα τα 
εντάλματα πληρωμών. 

4. Ο Γραμματέας τηρεί τα πρακτικά των συνεδριάσεων 
της Διοικούσας Επιτροπής, το πρωτόκολλο των εισερχο¬ 
μένων και εξερχομένων εγγράφων και την αλληλογραφία 
του ιδρύματος και προσυπογράφει όλα τα έγγραφα και τα 
στοιχεία που υπογράφουν ο Πρόεδρος και ο Ταμίας. 

Αρθρο 8 

Προσωπικό του ιδρύματος 

1. Οι ανάγκες του ιδρύματος σε προσωπικό εξυπηρε¬ 
τούνται με πρόσληψη ειδικού γραμματέα ή υπαλλήλου. 

2. Προς τούτο η Διοικούσα Επιτροπή, με απόφασή της 
και εφόσον υπάρχει σχετική πίστωση στον εγκεκριμένο 
προϋπολογισμό, μπορεί να προσλαμβάνει προσωπικό ως 
βοηθό του Γ ραμματέα και του Ταμία, με σύμβαση εργα¬ 
σίας αορίστου ή ορισμένου χρόνου ή με σύμβαση έργου, 


για την εκτέλεση ορισμένων εργασιών. Η σχετική από¬ 
φαση εγκρίνεται από τον Υπουργό Οικονομικών μετά από 
γνωμοδότηση της Επιτροπής Εθνικών Κληροδοτημάτων. 

3. Το προσωπικό τούτο εκτελεί κάθε εργασία που ανα¬ 
τίθεται σ’ αυτό με απόφαση της Διοικούσας Επιτροπής και 
αμείβεται σύμφωνα με τις ισχύουσες κάθε φορά συλλογι¬ 
κές συμβάσεις εργασίας και την εργατική νομοθεσία γενι¬ 
κότερα. 

Αρθρο 9 

Βιβλία και στοιχεία του ιδρύματος 

1. Η Διοικούσα Επιτροπή τηρεί υποχρεωτικά τα παρα¬ 
κάτω βιβλία και στοιχεία: 

α) Βιβλίο πρακτικών, στο οποίο καταχωρούνται όλες οι 
πράξεις και αποφάσεις των συνεδριάσεων της Διοικούσας 
Επιτροπής. 

β) Πρωτόκολλο αλληλογραφίας, όπου καταχωρούνται 
συνοπτικά και με χρονολογική σειρά όλα τα εισερχόμενα 
και εξερχόμενα έγγραφα. 

γ) Βιβλίο λογιστικής παρακολούθησης, όπου καταχω- 
ρούνται ανελλιπώς με χρονολογική σειρά και με την πρέ¬ 
πουσα λογιστική τάξη, όλα τα έσοδα και έξοδα που γίνο¬ 
νται κατά τη διάρκεια του οικονομικού έτους. 

δ) Βιβλίο περιουσιακών στοιχείων, όπου σε ιδιαίτερη για 
κάθε περιουσιακό στοιχείο μερίδα, καταχωρείται με λε¬ 
πτομερή ανάλυση και περιγραφή, η φύση και αξία του, κα¬ 
θώς και κάθε μεταβολή του που τυχόν επέλθει κατά τη 
διάρκεια κάθε οικονομικού έτους. 

ε) Στελέχη διπλοτύπων γραμματίων εισπράξεων και 
ενταλμάτων πληρωμής, αριθμημένα κατ’ αύξοντα αριθμό, 
με το συνολικό αριθμό των φύλλων κάθε στελέχους βεβαι¬ 
ωμένο ολογράφως και αριθμητικώς με πράξη του Προέ¬ 
δρου της Διοικούσας Επιτροπής στην τελευταία σελίδα 
του τελευταίου φύλλου. 

στ) Μητρώο ευεργετουμένων από το ίδρυμα προσώ¬ 
πων, με κάθε είδους οικονομικό βοήθημα που απορρέει 
από το σκοπό αυτού. 

2. Εκτός των ανωτέρω υποχρεωτικών βιβλίων, η Διοι¬ 
κούσα Επιτροπή του ιδρύματος, μπορεί να αποφασίζει την 
τήρηση και άλλων βιβλίων ή στοιχείων που κρίνει απαραί¬ 
τητα, για την παρακολούθηση της διαχείρισης της περιου¬ 
σίας του ιδρύματος και της εκτέλεσης των σκοπών αυτού. 

Άρθρο 10 

Οικονομική διαχείριση 

1. Η οικονομική διαχείριση του ιδρύματος γίνεται με 
προϋπολογισμό και απολογισμό εσόδων και εξόδων, που 
καταρτίζονται σύμφωνα με τις διατάξεις του Α.Ν. 2039/ 
1939 και του από 20/22.12.. 1939 Βασ. Διατάγματος 
(ΦΕΚ Α’ 552), όπως τροποποιήθηκαν και ισχύουν κάθε 
φορά. 

2. Το οικονομικό έτος αρχίζει την 1η Ιανουάριου και λή¬ 
γει την 31η Δεκεμβρίου κάθε έτους. 

3. Όλες οι εισπράξεις και πληρωμές του ιδρύματος 
ενεργούνται από ένα και το αυτό υποκατάστημα της Εθνι¬ 
κής Τράπεζας στη Θεσσαλονίκη και με ένα δοσοληπτικό 
λογαριασμό. Οι πληρωμές γίνονται από τον Ταμία με 
εντάλματα, που υπογράφονται από τον Πρόεδρο ή τον 
αναπληρωτή του και από τον Γ ραμματέα. 

Αρθρο 11 

Εκτέλεση των σκοπών του ιδρύματος 

Οι πρόσοδοι της περιουσίας του ιδρύματος διατίθενται 
για τους σκοπούς που ορίζονται στο άρθρο 2 του παρό¬ 
ντος και κατά την αναλογία που καθορίζεται σ' αυτό, πά¬ 
ντοτε όμως, σύμφωνα με τους ειδικότερους όρους και τις 
διατάξεις των άρθρων 12 μέχρι 17 του παρόντος, για κα¬ 
θένα από τους σκοπούς αυτούς. 

Αρθρο 12 

Ενίσχυση οικονομικά αδυνάτων (15%) 

1. Η οικονομική ενίσχυση που χορηγεί το ίδρυμα διακρί- 
νεται σε τακτική και έκτακτη, και μπορεί να δοθεί σε οικο¬ 
γένειες ή άτομα που κατάγονται από τη Σιάτιστα και είναι 
αποδεδειγμένα οικονομικά αδύνατα. Από το ποσοστό των 
15% που ορίζεται για την εξυπηρέτηση του σκοπού τού¬ 
του, 10% διατίθεται για τακτικές και 5% για έκτακτες ενι¬ 
σχύσεις, όπως ορίζεται αναλυτικότερα παρακάτω. 

2. Κατά την κατάρτιση του προϋπολογισμού κάθε χρόνο 
η Διοικούσα Επιτροπή με απόφασή της καθορίζει τον 
αριθμό των οικογενειών ή ατόμων που πρόκειται να λά¬ 
βουν την τακτική οικονομική ενίσχυση, ανάλογα με τις 
εκάστοτε οικονομικές συνθήκες και το ύψος του ποσού 
των χρημάτων που αντιστοιχεί στο 10% των καθαρών εσό¬ 
δων του προηγουμένου έτους. Το ποσό της οικονομικής 
ενίσχυσης καθορίζεται από τη Διοικούσα Επιτροπή κάθε 
φορά ανάλογα με την επάρκεια των εσόδων. 

3. Η χορήγηση των τακτικών ενισχύσεων γίνεται κατά τις 
γιορτές του Πάσχα ή και των Χριστουγέννων και ακολου¬ 
θείται προς τούτο η εξής διαδικασία: 

α) Οι ενοριακές επιτροπές των ναών της Σιάτιστας συ¬ 
ντάσσουν στην αρχή κάθε έτους, κατάσταση των οικονο¬ 
μικά αδυνάτων οικογενειών ή μεμονωμένων ατόμων της 
ενορίας τους και την αποστέλλουν στο ίδρυμα, εκφράζο¬ 
ντας επίσης τη γνώμη τους για εκείνους που θεωρούν ότι 
έχουν μεγαλύτερη ανάγκη από βοήθεια. Η γνώμη αυτή 
μπορεί να εκφραστεί και με μόνη τη σειρά που θα είναι 
γραμμένα στην κατάσταση τα ονόματα. Η κατάσταση θα 
συνοδεύεται από τα ακόλουθα δικαιολογητικά: 

ι) πιστοποιητικό του δημάρχου Σιάτιστας για την κατα¬ 
γωγή του 

ιι) πιστοποιητικό οικονομικής αδυναμίας της αρμόδιας 
Νομαρχίας αυτών και των γονέων τους (Ν.Δ. 57/73). 

ιιι) εκκαθαριστικό σημείωμα της αρμόδιας Δημόσιας Οι¬ 
κονομικής Υπηρεσίας (Δ.Ο.Υ.), περί των εισοδημάτων και 
των γονέων τους. 

ίν) υπεύθυνη δήλωση του Ν. 1599/1986, περί των πε¬ 
ριουσιακών στοιχείων αυτών και της οικογένειας τους. 

β) Για τους Σιατιστείς που διαμένουν στη Θεσσαλονίκη 
ή αλλού, εκτός από τη Σιάτιστα, πρέπει να υποβληθεί από 
τους ίδιους γραπτή αίτηση ή από τρίτους γραπτή υπό¬ 
δειξη, συνοδευόμενες απαραίτητα από βεβαίωση της ενο- 
ριακής επιτροπής της κατοικίας του προτεινόμενου για 
ενίσχυση οικονομικά αδύνατου. 

4. Η χορήγηση των εκτάκτων ενισχύσεων σε βαριά 
ασθενείς και τυχόν άλλων που χρειάζονται επείγουσα οι¬ 
κονομική βοήθεια μπορεί να γίνει οποτεδήποτε κατά τη 
διάρκεια του έτους, αρκεί να υποβληθεί γραπτή αίτηση 
του ενδιαφερομένου ή γραπτή υπόδειξη τρίτου, συνοδευ¬ 
όμενες με τα απαραίτητα δικαιολογητικά που αποδεικνύ- 
ουν το βάσιμο του αιτήματος, όπως βεβαίωση ενοριακής 


επιτροπής, γνωμάτευση νοσοκομείου ή κλινικής ή άλλο 
σχετικό στοιχείο ή δικαιολογητικό. 

5. Η Διοικούσα Επιτροπή, λαβαίνοντας υπόψη τα σχε¬ 
τικά δικαιολογητικά και τις εισηγήσεις ή γνωματεύσεις, 
συγκεντρώνοντας ενδεχομένως και άλλες πληροφορίες, 
προχωρεί, κατά την απόλυτη κρίση της, στη χορήγηση των 
τακτικών και έκτακτων οικονομικών ενισχύσεων. 

6. Ατομο που δεν έχει τη μόνιμη κατοικία του στη Σιάτι¬ 
στα μπορεί να χαρακτηριστεί ως καταγόμενο από την Σιά¬ 
τιστα: α) αν ασκεί τα εκλογικά του δικαιώματα στην Σιάτι¬ 
στα ή β) αν ένας από τους γονείς του ή τους παππούδες 
και τις γιαγιάδες του ήταν Σιατιστινός. 

Στη δεύτερη αυτή περίπτωση χρειάζεται έγγραφη πι¬ 
στοποίηση του Δημάρχου Σιάτιστας ή βεβαίωση του Συλ¬ 
λόγου Σιατιστέων της διαμονής του ενδιαφερομένου ή τέ¬ 
λος ένορκη κατάθεση σε συμβολαιογράφο δύο τουλάχι¬ 
στο μαρτύρων αποδεδειγμένα καταγομένων από τη Σιάτι¬ 
στα. 

7. Τυχόν αδιάθετα ποσά του κονδυλίου τούτου μεταφέ- 
ρονται στο ίδιο κονδύλιο του επομένου έτους. 

Αρθρο 13 

Οικονομική ενίσχυση σε νιόπαντρα ζευγάρια (10%) 

1. Οικονομική ενίσχυση λόγω γάμου δικαιούνται να λά¬ 
βουν νέοι ή νέες, ελληνικής υπηκοότητας, ηλικίας όχι με¬ 
γαλύτερης των 35 ετών, οικονομικά αδύνατοι, που κατά¬ 
γονται από τη Σιάτιστα ή το Μοναστήρι της Σερβίας, και οι 
οποίοι τέλεσαν το γάμο τους το αμέσως προηγούμενο 
έτος. 

2. Κατά την κατάρτιση του προϋπολογισμού κάθε 
έτους, η Διοικούσα Επιτροπή καθορίζει τον αριθμό των 
νέων που θα ενισχυθούν οικονομικά, λόγω γάμου, καθώς 
και το ύψος του ποσού που θα λάβει ο καθένας τους, λα¬ 
βαίνοντας προς τούτο υπόψη, το ύψος του διαθεσίμου για 
το σκοπό τούτο ποσού και τις κρατούσες οικονομικές συν¬ 
θήκες. 

3. Μετά την έγκριση του προϋπολογισμού, η Διοικούσα 
Επιτροπή του ιδρύματος, με περίληψη προκήρυξής της 
που δημοσιεύεται σε μια από τις εφημερίδες της Θεσσα¬ 
λονίκης, μία των Αθηνών και μία της Σιάτιστας ή Κοζάνης, 
καλεί τους ενδιαφερομένους να λάβουν οικονομική ενί¬ 
σχυση λόγω γάμου, καταγομένους από τη Σιάτιστα ή το 
Μοναστήρι, να υποβάλουν σ’ αυτό, μέσα σε προθεσμία 
εξήντα (60) ημερών από την ανωτέρω τελευταία δημο¬ 
σίευση στον τύπο, αίτησή τους με τα απαιτούμενα δικαιο- 
λογητικά. 

4. Τα απαιτούμενα δικαιολογητικά είναι: 

α) Γ ια την πιστοποίηση της καταγωγής: 

αα) από τη Σιάτιστα: Πιστοποιητικό του Δημάρχου Σιάτι¬ 
στας, 

ββ) από το Μοναστήρι: Βεβαίωση του Συλλόγου Μονα- 
στηριωτών Θεσσαλονίκης ή Αθηνών ή άλλου αναγνωρι¬ 
σμένου σωματείου Μοναστηριωτών η ένορκη κατάθεση 
σε συμβολαιογράφο δυο τουλάχιστον μαρτύρων ότι οι γο¬ 
νείς ή πάπποι ή πρόπαπποι, και οι δυο ή ένας από αυτούς, 
του ενδιαφερομένου καταγόταν από το Μοναστήρι. Τυχόν 
παλαιό έγγραφα και επιστολές που θα ενίσχυαν τη μαρτυ¬ 
ρία αυτή μπορεί να ληφθούν υπόψη. 

β) Γ ια την πιστοποίηση της ηλικίας: 

Πιστοποιητικό εγγραφής του υποψήφιου στα δημοτο¬ 
λόγια ή τα μητρώα αρρένων του δήμου ή της κοινότητας. 

γ) Για την πιστοποίηση της οικονομικής αδυναμίας ισχύ¬ 
ουν και στην παρούσα περίπτωση τα με στοιχεία II, III και IV 

προβλεπόμενα δικαιολογητικά της παραγρ. 3 του άρθρου 
12 . 

δ) Για την πιστοποίηση του χρόνου τέλεσης του γάμου: 

Αντίγραφο ληξιαρχικής πράξης γάμου. 

ε) Υπεύθυνη δήλωση του Ν. 1599/1986 ότι, ούτε ο εν¬ 
διαφερόμενος ούτε ο/η σύζυγός του έχουν λάβει παρό¬ 
μοιο βοήθημα λόγω γάμου από οποιοδήποτε φορέα δημο¬ 
σίου ή ιδιωτικού δικαίου. Σε περίπτωση που ο ένας από 
τους δύο ή και οι δύο έχουν λάβει ή πρόκειται να λάβουν ή 
έχουν υποβάλει αίτηση για να λάβουν τέτοιο βοήθημα, 
πρέπει απαραίτητα να δηλωθεί το ποσόν και ο φορέας. 

5. Μετά την παρέλευση της προθεσμίας συνέρχεται η 
Διοικούσα Επιτροπή και σε απαρτία ευρισκομένη, μετά 
από έλεγχο των δικαιολογητικών, επιλέγει εκείνους ή 
εκείνες από τους υποψηφίους που πληρούν τις προϋπο¬ 
θέσεις και τους κατατάσσει αλφαβητικά σε δύο καταλό¬ 
γους, ανάλογα με την καταγωγή τους από τη Σιάτιστα ή το 
Μοναστήρι. Τους καταλόγους αυτούς θυροκολλεί στα 
γραφεία του ιδρύματος. 

6. Σε περίπτωση που ο αριθμός των υποψηφίων και δι- 
καιουμένων να λάβουν το βοήθημα ξεπερνά τον αριθμό 
που έχει καθοριστεί για κάθε πόλη, μέσα σε τριάντα (30) 
μέρες από τη θυροκόλληση των καταλόγων, και σε ημέρα 
και ώρα που έχει οριστεί και ανακοινωθεί κατά τη θυρο¬ 
κόλληση αυτή, συνέρχεται και πάλι η Διοικούσα Επιτροπή 
και σε απαρτία ευρισκομένη ενεργεί δημόσια κλήρωση και 
έτσι εκλέγονται εκείνοι από κάθε πόλη που θα λάβουν το 
βοήθημα. 

7. Το αδιάθετο ποσό που τυχόν ήθελε απομείνει, 
επειδή δεν δόθηκε κάποια χρονιά στη μία ή στην άλλη ή 
και στις δύο πόλεις το βοήθημα, προστίθεται στο αντί¬ 
στοιχο ποσό του επομένου έτους αυξάνοντας έτσι το δια¬ 
νεμόμενο σε κάθε πόλη ποσό. 

Αρθρο 14 

Ενίσχυση σε διακριθέντες σπουδαστές (10%) 

1. Η ενίσχυση των σπουδαστών που διακρίθηκαν για την 
επίδοσή τους, αφορά μόνο τους εισαγόμενους κάθε χρό¬ 
νου με εξετάσεις στα ανώτατα και ανώτερα ιδρύματα της 
χώρας, οι οποίοι κατάγονται από τη Σιάτιστα, κατά προτί¬ 
μηση ορφανών είτε από μητέρα είτε από πατέρα και συ- 
μπεριλαμβάνονται στο δέκα τοις εκατό (10%) των πρώτων 
κατά σειρά επιτυχίας εισελθόντων στο Τμήμα ή τη Σχολή 
τους. 

2. Στην αρχή κάθε έτους η Διαχειριστική Επιτροπή καλεί 
τους ενδιαφερομένους να υποβάλουν τα σχετικά δικαιο- 
λογητικά και έπειτα από εμπεριστατωμένη εξέτασή τους 
διανέμει μεταξύ τους εξίσου το αναλογούν ποσό. 

3. Η πιστοποίηση της καταγωγής γίνεται κατά τον ίδιο, 
ως άνω τρόπο (παραγρ. 3 εδαφ. β και παρ. 6 του άρθρου 
12 και της παραγρ. 4 εδαφ. αα του άρθρου 13). 

4. Σε περίπτωση που δεν υπάρχουν δικαιούχοι, το προς 
διανομή ποσό προστίθεται στο αποθεματικό του τρέχο¬ 
ντος κάθε φορά έτους. 

5. Η ενίσχυση του κάθε σπουδαστή θα καθορίζεται από 
τη Διοικούσα Επιτροπή, ανάλογα με την επάρκεια των 
εσόδων. 

Αρθρο 15 

Ενστάσεις 

Σε περίπτωση που σε οποιοδήποτε στάδιο της παρα¬ 
πάνω διαδικασίας υποβληθεί ένσταση, τότε ολόκληρος ο 


φάκελος μαζί με τη γνώμη της Διοικούσας Επιτροπής του 
ιδρύματος, διαβιβάζεται στο Υπουργείο Οικονομικών, το 
οποίο αποφαίνεται σχετικά, μετά από γνωμοδότηση του 
Συμβουλίου Εθνικών Κληροδοτημάτων. 

Αρθρο 16 

Παροχές σε υφιστάμενα ιδρύματα (21%) 

1. Η ετήσια ενίσχυση που παρέχεται στα ιδρύματα: 

α) Γηροκομεία Σιάτιστας (15%). 

β) Χαρίσειο Γηροκομείο Θεσσαλονίκης (2%). 

γ) Παπάφειο Ορφανοτροφείο Θεσσαλονίκης (2%) και 

δ) θεαγένειο Νοσοκομείο Θεσσαλονίκης (2%) (νυν 
Αντικαρκινικό Ινστιτούτο Θεσσαλονίκης) καταβάλλεται 
στις Διοικήσεις των ιδρυμάτων αυτών με την παροχή σχετι¬ 
κής απόδειξης είσπραξης απ’ αυτά, σε βάρος των σχετι¬ 
κών κονδυλίων του εγκεκριμένου προϋπολογισμού. 

2. Οι οικονομικές αυτές ενισχύσεις διατίθενται για την 
κάλυψη αναγκών των ιδρυμάτων αυτών κατά την κρίση 
των Διοικήσεών τους. 

Αρθρο 17 

Εκτέλεση έργων κοινής ωφέλειας στη Σιάτιστα (44%) 

1. Περί του είδους των εκτελεστέων από το ίδρυμα έρ¬ 
γων κοινής ωφέλειας στην περιοχή του Δήμου Σιάτιστας, η 
Διοικούσα Επιτροπή του ιδρύματος, απευθύνεται εγγρά- 
φως στο Δήμο Σιάτιστας και ζητεί να πληροφορηθεί απ’ 
αυτόν τις σχετικές ανάγκες του Δήμου τούτου. 

2. Η γνώμη του Δήμου είναι απλώς συμβουλευτική και 
αν δεν διατυπωθεί εντός τριάντα^30) ημερών από την κοι¬ 
νοποίηση της γραπτής πρόσκλησής του προς τούτο από 
το ίδρυμα, η επιλογή των εκτελεστέων έργων γίνεται κατά 
την ελεύθερη κρίση της Διοικούσας Επιτροπής του ιδρύ¬ 
ματος. 

3. Η εκτέλεση των έργων θα γίνεται σύμφωνα με τις δια¬ 
τάξεις του Α.Ν. 2039/1939. 

Η Διοικούσα Επιτροπή του ιδρύματος, μπορεί να αναθέ¬ 
τει στο Δήμο Σιάτιστας την επιμέλεια της παρακολούθη¬ 
σής της καλής εκτέλεσης των έργων. 

Μπορεί επίσης να αποφασίζει την αναβολή εκτέλεσης 
έργων για ένα μέχρι πέντε έτη, με σκοπό τη συγκέντρωση 
ικανού ποσού για την εκτέλεση μεγαλύτερου έργου. 

Αρθρο 18 

Διάλυση του ιδρύματος - Τύχη περιουσίας του 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος, η περιουσία 
του περιέρχεται, κατόπιν αποφάσεως της Διοικούσας Επι¬ 
τροπής, σε άλλο ίδρυμα της Σιάτιστας (Νομικό Πρόσωπο 
Ιδιωτικού Δικαίου) που επιδιώκει να εκπληρώσει έναν ή 
περισσότερους από τους σκοπούς του παρόντος ιδρύμα¬ 
τος και σε περίπτωση ανυπαρξίας τέτοιου ιδρύματος, πε¬ 
ριέρχεται στο Δήμο Σιάτιστας, για την εκπλήρωση των 
σκοπών του ιδρύματος τούτου. 

Αρθρο 19 

Τροποποίηση του Οργανισμού 

Ο παρών Οργανισμός μπορεί να τροποποιηθεί ή να συ¬ 
μπληρωθεί με Προεδρικό Διάταγμα έπειτα από πρόταση 
της Διοικούσας Επιτροπής του ιδρύματος, σύμφωνα με τις 
διατάξεις των άρθρων 110 και 119 του Αστικού Κώδικα και 
με τη διαδικασία που ορίζεται με το άρθρο 98 του Α.Ν. 
2039/1939. 

Στους Υπουργούς Εσωτερικών και Εθνικής Παιδείας και 
θρησκευμάτων και τους Υφυπουργούς Οικονομικών και 
Υγείας, Πρόνοιας και Κοινωνικών Ασφαλίσεων, αναθέ¬ 
τουμε τη δημοσίευση και εκτέλεση του παρόντος Διατάγ¬ 
ματος. 

Αθήνα, 14 Μαΐου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 


ΟΙ ΥΠΟΥΡΓΟΙ 


ΕΣΩΤΕΡΙΚΩΝ 

ΑΠ. ΤΣΟΧΑΤΖΟΠΟΥΛΟΣ 


ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ 

ΔΗΜ. ΦΑΤΟΥΡΟΣ 


ΥΦΥΠ. ΟΙΚΟΝΟΜΙΚΩΝ 

ΔΗΜ. ΓΕΩΡΓΑΚΟΠΟΥΛΟΣ 

ΥΦΥΠ. ΥΓΕΙΑΣ, ΠΡΟΝΟΙΑΣ I 
ΚΟΙΝΩΝΙΚΩΝ ΑΣΦΑΛΙΣΕΩΝ 

ΕΜΜΑΝΟΥΗΛ ΣΚΟΥΛΑΚΗΣ 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. 1049940/337/0015 (2) 

Εκδιδόμενα φορολογικά στοιχεία για τη διάθεση καρτών 

ελεγχόμενης στάθμευσης οχημάτων σε δημοτικές θέ¬ 
σεις. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των υποπεριπτώσεων γδ', γε' και γη' της 
περίπτωσης γ' και της περίπτωσης δ' του άρθρου 38 του 
Κ.Β.Σ. (π.δ. 186/1992 ΦΕΚ 84α). 

2. Τις διατάξεις των άρθρων 1, 2, 3, 4, 8 και 15 παρ. 9 
του Ν. 1642/86, όπως ισχύει. 

3. Την υπ’ αριθ. 1 026431/268/0006Α/2.3.94 (ΦΕΚ 
154/Β/7.3.94), κοινή απόφαση του Πρωθυπουργού και 
του Υπουργού Οικονομικών, για την ανάθεση αρμοδιοτή¬ 
των στους Υφυπουργούς Οικονομικών. 

4. Τις ιδιαιτερότητες των συναλλαγών, που αφορούν την 
είσπραξη και διαχείριση δημοτικών τελών στάθμευσης, 
με τη διάθεση στο κοινό ειδικών καρτών σε συγκεκριμένη 
τιμή, με τις οποίες παρέχεται στους χρήστες το δικαίωμα 
στάθμευσης σε καθορισμένες από τους Ο.Τ. Α. θέσεις, για 
συγκεκριμένο χρόνο, καθώς και την ανάγκη παρακουλού- 
θησης των διατιθεμένων καρτών στάθμευσης από την 
ανάδοχο εκτέλεσης του συγκεκριμένου έργου επιχείρηση 
μέσω τρίτων. 

5. Αιτήματα ενδιαφερομένων. 

6. Ότι από την απόφαση αυτή δεν προκαλείται δαπάνη 
σε βάρος του κρατικού προϋπολογισμού, αποφασί¬ 
ζουμε: 

1. Στις περιπτώσεις παράδοσης καρτών ελεγχόμενης 
στάθμευσης σε δημοτεικές θέσεις (απλή στάθμευση, χω¬ 
ρίς φύλαξη ή προσφορά άλλων υπηρεσιών) από τους 
Ο.Τ.Α. σε ανάδοχο διαχειρίστρια του συστήματος επιχεί¬ 
ρηση, η οποία στη συνέχεια παραδίδει τις κάρτες, για λο¬ 
γαριασμό του Ο.Τ.Α., σε τρίτα πρόσωπα (εκμεταλλευτές 
περιπτέρων, καταστημάτων ψιλικών, λαχειοπώλες κ.λ.π.) 
για διάθεση στο κοινό (λιανική διάθεση), εκδίδονται από 
τους Ο.Τ.Α. θεωρημένα δελτία αποστολής, κατά τα οριζό¬ 
μενα στις διατάξεις του Κ.Β.Σ. (π.δ. 186/1992). 

Η ανάδοχος διαχειρίστρια του συστήματος ελεγχόμενης 
στάθμευσης επιχείρηση, κατά την παράδοση των καρτών 
στους τρίτους για περαιτέρω διάθεση στο κοινό, με προ¬ 
μήθεια (έκπτωση επί της ονομαστικής αξίας), εκδίδει: 


α) θεωρημένο φορολογικό στοιχείο με τον τίτλο «ΑΠΟ¬ 
ΔΕΙΞΗ ΠΑΡΑΔΟΘΕΝΤΩΝ ΚΑΡΤΩΝ». Στην απόδειξη 
αυτή, εκτός από τα πλήρη στοιχεία του εκδότη και του πα¬ 
ραλήπτη (ονοματεπώνυμο ή επωνυμία, διεύθυνση, επάγ¬ 
γελμα, Α.Φ.Μ. - ή αριθ. ταυτότητας, μόνο για όσους στε¬ 
ρούνται Α.Φ.Μ.), αναγράφεται και η ποσότητα και η αξία 
των καρτών, καθώς επίσης Π συνολική αξία αυτών και το 
ποσό της χορηγούμενης προμήθειας με μορφή έκπτω¬ 
σης. 

β) Για την δικαιούμενη προμήθειά της (η διαχειρίστρια 
επιχείρηση) εκδίδει προς τον Ο.Τ.Α. θεωρημένη εκκαθά¬ 
ριση, κατ’ αναλογία των οριζομένων στις διατάξεις του άρ¬ 
θρου 12 (παρ. 7) του Κ.Β.Σ. (π.δ. 186/1992). 

2. Για τις διατιθέμενες από την ανάδοχο διαχειρίστρια 
επιχείρηση κάρτες απευθείας προς το κοινό, εκδίδονται 
δελτία αποστολής προς κάθε σημείο (εγκατάστασή τους) 
λιανικής «πώλησης», κατά τα οριζόμενα στις διατάξεις του 
άρθρου 11 του Κ.Β.Σ. 

Σε ημερήσια θεωρημένη κατάσταση ή βιβλίο, που θα τη¬ 
ρείται για κάθε εγκατάσταση (στη συγκεκριμένη εγκατά¬ 
σταση) ή για κάθε υπαίθριο εκδοτικό μηχάνημα (στην 
εγκατάσταση που ανήκει το μηχάνημα αφού προηγηθεί 
σχετική δήλωση στην αρμόδια Δ.Ο.Υ.), θα καταχωρείται 
αμέσως (με την παράδοση) η ποσότητα των παραδιδομέ- 
νων καρτών, κατ’ είδος, στο τέλος δε της ημέρας θα κατα- 
χωρείται αμέσως (με την παράδοση) η ποσότητα των πα- 
ραδιδομένων καρτών, κατ’ είδος, στο τέλος δε της ημέρας 
θα καταχωρείται το πλήθος των διατεθεισών καρτών. 

Για τις πωλήσεις αυτές, καθώς και για τη δικαιούμενη 
προμήθεια (αμοιβή) από παράνομες σταθμεύσεις θα εκδί- 
δεται θεωρημένη εκκαθάριση, κατά τα οριζόμενα στην 
παράγραφο 1 β' της παρούσας απόφασης. 

Στις εκκαθαρίσεις της απόφασης αυτής θα αναγράφο¬ 
νται διακεκριμένα και το συνολικό ποσό των εισπράξεων, 
κατ’ είδος (εισπράξεις από κάρτες, από παράνομη στάθ¬ 
μευση κ.λ.π.), η δικαιούμενη αμοιβή, ο Φ.Π.Α. επ’ αυτής 
και το αποδιδόμενο στον Ο.Τ.Α. ποσό. 

3. Οι τελικοί διαθέτες καρτών προς το κοινό δεν εκδί¬ 
δουν φορολογικά στοιχεία κατά την πώληση των καρτών 
στάθμευσης. 

Ομοίως οι ανωτέρω, πλην των αναδόχων - διαχειρι- 
στριών επιχειρήσεων, για την προμήθειά τους δεν εκδί¬ 
δουν φορολογικά στοιχεία, το σχετικό δε έσοδό τους (από 
την προμήθεια - έκπτωση) εμφανίζεται, απ’ όσους έχουν 
υποχρέωση να τηρούν βιβλία του Κ.Β.Σ. (δεύτερης ή τρί¬ 
της κατηγορίας), στα τηρούμενα βιβλία με βάση τη θεωρη¬ 
μένη απόδειξη που λαμβάνουν κατά το χρόνο παραλαβής 
των καρτών. 

4. Για το ποσό της προμήθειας - έκπτωσης, που εμφα¬ 
νίζεται στις αποδείξεις παραδοθέντων καρτών, οι εκδότες 
αυτών υποχρεούνται να υποβάλλουν (για τους διακιούχους 
προμήθειας) συγκεντρωτικές καταστάσεις στην αρμόδια 
Δ.Ο.Υ. (Δ.Ο.Υ. εκδότη) ή στο ΚΕΠΥΟ σύμφωνα με τα ορι¬ 
ζόμενα στις διατάξεις του άρθρου 20 του Κ.Β.Σ. (Π.Δ. 
186/1992). 

5. Η αμοιβή (υπό μορφή προμήθειας), της αναδόχου - 
διαχειρίστριας επιχείρησης του συστήματος ελεγχόμενης 
στάθμευσης που αναγράφεται στις εκκαθαρίσεις που 
αυτή εκδίδει, σύμφωνα με τα ανωτέρω, υπόκειται σε 
Φ.Π.Α. 

6. Σε τρίτα πρόσωπα που αναφέρονται στην παραπάνω 
παράγραφο 1 (εκμεταλλευτές περιπτέρων, καταστημά¬ 
των ψιλικών, λαχειοπώλες κ.λ.π.), τα οποία μεσολαβούν 

στη διάθεση των καρτών ελεγχόμενης στάθμευσης στο 
κοινό, δεν έχουν τις υποχρεώσεις του Ν. 1642/86, για τη 
δραστηριότητά τους αυτή. 

Τα παραπάνω πρόσωπα, (εκμεταλλευτές περιπτέρων 
κ.λ.π.) για τις υπηρεσίες διαμεσολάβησης στη διάθεση 
καρτών ελεγχόμενης στάθμευσης, θεωρείται ότι ασκούν 
οικονομική δραστηριότητα απαλλασομένη από Φ.Π.Α., για 
την οποία δεν παρέχεται δικαίωμα έκπτωσης του φόρου 
των εισροών τους κατά το μέρος που αναλογεί στην δρα¬ 
στηριότητα αυτή, σύμφωνα με τις διατάξεις των άρθρων 
23 και 24 του Νόμου αυτού. 

Η απόφαση αυτή να δημοοιευθεί στην Εφημερίδα της 
Κυβερνήσεως. 

Αθήνα, 25 Απριλίου 1994 

Ο ΥΦΥΠΟΥΡΓΟΣ 

ΔΗΜ. ΓΈΩΡΓΑΚΟΠΟΥΛΟΣ 
-♦- 

Αριθ. Υ4α/2236 (3) 

Τροποποίηση και Συμπλήρωση του Οργανισμού του Νο¬ 
μαρχιακού Γενικού Νοσοκομείου Κέρκυρας. 

Ο ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 
ΟΙΚΟΝΟΜΙΚΩΝ, 

ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 56 του Ν. 2071/92 (ΦΕΚ 
123Α/92), όπως συμπληρώθηκαν με τις διατάξεις του άρ¬ 
θρου 8 (παρ.5) του Ν. 2194/94 (ΦΕΚ 34Α/94). 

2. Τις διατάξεις του άρθρου 29Α του Ν. 1558/85, που 
προστέθηκε με το άρθρο 27 του Ν. 2081 /92. 

3. Τις διατάξεις του Π.Δ/τος 87/1986 (ΦΕΚ 32Α/86) 
Ενιαίο πλαίσιο Οργάνωσης των Νοσοκομείων. 

4. Την απόφαση αριθ. 4-16/7.2.94 του Διοικητικού 
Συμβουλίου του Νοσοκομείου Κέρκυρας, αποφασί¬ 
ζουμε: 

Ο Οργανισμός του Οργανισμού του Νομαρχιακού Γενι¬ 
κού Νοσοκομείου Κέρκυρας (Απόφαση Α3β/οικ. 14148/ 
8.8.86 ΦΕΚ 639Β/86), τροποποιείται και συμπληρώνεται 
όπως παρακάτω: 

Αρθρο Μόνο 

Α. Το άρθρο 7 της Α3β/οικ. 14148/8.8.86 απόφασης 
αντικαθίσταται ως ακολούθως: 

Διάρθρωση Ιατρικής Υπηρεσίας 

1. Η Ιατρική Υπηρεσία του Νοσοκομείου διαρθρώνε¬ 
ται: 

α) Στους τομείς: 

α. Παθολογικό Τομέα με συνολική δύναμη ογδόντα (80) 
κρεββάτια. 

β. Χειρουργικό με συνολική δύναμη εννενήντα (90) 
κρεββάτια. 

γ. Εργαστηριακό Τομέα. 

Β. Στα διατομεακά τμήματα: 
βΐ. Επειγόντων περιστατικών. 
β2. Ημερήσιας νοσηλείας. 

Α’ ΠΑΘΟΛΟΓΙΚΟΣ ΤΟΜΕΑΣ 
α) Τμήματα: 

αΐ. Δύο (2) Παθολογικά. 
α2. Ένα (1) Καρδιολογικό. 
α3. Ένα (1) Παιδιατρικό. 
α4. Ένα (1) Νευρολογικό. 
β) Μονάδες, 
βΐ. Μία (1) Προώρων. 


β2. ΜΙα (1) Νοσηλείας Μεσογειακής Αναιμίας. 
β3. Μία (1) Αιμοκάθαρσης. 

Β' ΧΕΙΡΟΥΡΓΙΚΟΣ ΤΟΜΕΑΣ 
α) Τμήματα: 

αΐ. Ένα (1) Χειρουργικό. 

α2. Ένα (1) Ορθοπεδικό. 

α3. Ένα (1) Οφθαλμολογικό. 

α4. Ένα (1) Μαιευτικό - Γυναικολογικό. 

α5. Ένα (1) Αναισθησιολογικό. 

β) Μονάδες. 

βΐ. Μονάδα Εντατικής θεραπείας (ΜΕΘ). 

Γ ΕΡΓΑΣΤΗΡΙΑΚΟΣ ΤΟΜΕΑΣ 
α) Τμήματα: 

αΐ. Ένα (1) Μικροβιολογικό. 
α2. Ένα (1) Βιοχημικό. 
α3. Ένα (1) Ακτινοδιαγνωστικό. 
α4. Ένα (1) Αιματολογικό. 
α5. Ένα (1) Παθολογοανατομικό. 
α6. Ένα (1) Κυτταρολογικό. 
ά7. Ένα (1) Αιμοδοσίας. 
α8. Ένα (1) Φαρμακευτικό, 
β) Μονάδες. 

βΐ. Μία (1) Μεσογειακής Αναιμίας. 

3. Στους τομείς που λειτουργούν τακτικά εξωτερικά ια¬ 
τρεία αντιστοίχων ειδικοτήτων με τις ειδικότητες των για¬ 
τρών που υπηρετούν στο Νοσοκομείο. 

Β. Απ’ τις διατάξεις της απόφασης αυτής δεν προκαλεί- 
ται καμμία δαπάνη σε βάρος του Κρατικού Προϋπολογι¬ 
σμού, δεδομένου, ότι εκδίδεται για διευθέτηση των χώρων 
και του προγραμματισμού έργων στο Νοσοκομείο, θέσεις 
προσωπικού θα συσταθούν αργότερα. 

Η απόφαση αυτή να δημοσιεύθεί στην Εφημερίδα της 
Κυβερνήσεως. 

Αθήνα, 17 Μαΐου 1994 

01 ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΑΝΑΣΤ. ΠΕΠΟΝΗΣ ΑΛΕΞ. ΠΑΠΑΔΟΠΟΥΛΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΔΗΜ. ΚΡΕΜΑΣΤΙΝΟΣ 
-♦- 

Αριθ. ΔΥ5α/4151 (4) 

Μεταφορά Ταμειακής Διαχείρισης του Νομαρχιακού Πρώ¬ 
του Γ ενικού Νοσ/μείου Θεσσαλονίκης «ΑΓΙΟΣ ΠΑΥΛΟΣ» 
στην Τράπεζα Μακεδονίας - Θράκης. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Το Π.Δ. της 20.1.32 «Περί διαχειρίσεως Νομικών 
Προσώπων υπό της Τραπέζης της Ελλάδος». 

β) Τον Α.Ν. 1611/50 «Περί καταθέσεων Ν.Π.Δ.Δ. και 
Ασφαλιστικών Ταμείων» όπως τροποποιήθηκε και συ¬ 
μπληρώθηκε με τα Ν.Δ. 29999/54 και 3856/58. 

2. Το αριθ. 4/3.3.94 απόσπασμα πρακτικού του Δ.Σ. 
του Νοσ/μείου. 

3. Το αριθ. 4024/13.4.94 έγγραφο του Νοσ/μείου, 
αποφασίζουμε: 

Εγκρίνουμε τη μεταφορά της Ταμειακής Διαχείρισης 
του Νομαρχιακού Πρώτου Γ ενικού Νοσ/μείου Θεσσαλονί¬ 
κης «ΑΓΙΟΣ ΠΑΥΛΟΣ» από την Τράπεζα «Εγνατία» θεσ/ 
νίκης στην Τράπεζα Μακεδονίας - Θράκης σύμφωνα με 
τις διατάξεις και τις προϋποθέσεις που ισχύουν. 

Η απόφαση αυτή να δημοοιευθεί στην Εφημερίδα της 
Κυβερνήσεως. 

Αθήνα, 11 Μαΐου 1994 

Ο ΥΠΟΥΡΓΟΣ 

ΔΗΜΗΤΡΙΟΣ ΚΡΕΜΑΣΤΙΝΟΣ 

ΕΘΝΙΚΟ Τ ΥΠΟΓ ΡΑΦ ΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕ1.ΕΧ 

ΡΑΧ 

22.3211 ΥΡΕΤ ΟΒ 
5234312 

λειτουργούν καθημερινά από 8.00' έως 13.00' 


Χ ΡΗΣΙΜΕ Σ Π ΛΗΡΟΦΟΡΙΕ Σ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.. 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημ οσιεύματα των ΦΕΚ Σολωμού 51 τηλ 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τ ιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 



Κωδικός αριθ. κατάθεσης στο Δημόσιο Ταμείο 3512 

Η ετήσια συνδρομή είναι: 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' Δρχ. 

15.000 

Δρχ. 

750 

β) » » » Β 

» 

30.000 

» 

1.500 

γ) » » » Γ' 

» 

10.000 

» 

500 

δ) » » » Δ’ 

» 

30.000 

» 

1.500 

ε) » » » Αναπτυξιακών Πράξεων 

» 

20.000 

» 

1.000 

στ) » » » Ν.Π.Δ.Δ. 

» 

10.000 

» 

500 

ζ) » » » ΠΑΡΑΡΤΗΜΑ 

» 

5.000 

» 

250 

η) » » » Δελτ. Εμπ.& Βιομ. Ιδ. 

)> 

10.000 

» 

500 

θ) » » » Αν. Ειδικού Δικαστηρίου 

» 

3.000 

» 

150 

ι) » » » Α.Ε. & Ε.Π.Ε. 

» 

200.000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







